ভুতোর ছড়া
যাচ্ছিলাম সেদিন রাস্তা দিয়ে,
হঠাৎ দাঁড়িয়ে গেলাম থমকে গিয়ে।
দেখতে পেলাম ক'টি লোকে
ছাতার বাড়ি মারছে হেঁকে।
হায় হায় মারে কাকে ?
আরে ! এ যে আমাদেরই ভূতোকে।
কী হয়েছে ব্যাপার কী ?
ওদের চড় মেরেছিস, সেকী !
কেন মারলি , কি জন্য ?
বলিস কিরে জঘন্য !
তোকে বলেছে রাঙ্গামুলো ?
ওই বখাটে গুলো ?
কোথায় যাবি দাঁড়া দাঁড়া।
পিটিয়ে তোদের করছি খাড়া।
এই মারলাম চড় , আর এই মারলাম গুঁতো ,
একী একী ! সবার হাতে কেনরে ভাই জুতো ?
পালিয়ে আয়রে ওরে ভুতো ,
তা না হলে খাবিরে খুব জুতো।
বলেই আর না করে দেরী ,
দিলাম দৌড় প্রাণের আশা ছাড়ি।
This poem was also published on my bengali blog : http://www.somewhereinblog.net/blog/Suprokash2best
Tags : Bengali, Poems, Poetry, Rhymes,
Bengali Poems Poetry Rhymes
Labels: Bengali Poems Poetry Rhymes